


2.pielikums
Atklāta konkursa
,,DARBINIEKU VESELĪBAS APDROŠINĀŠANA”
identifikācijas Nr. AS LVM KV_2024_135_Ak

Tehniskās specifikācijas prasības / Tehniskā piedāvājuma veidne

Pasūtītāja izvirzītās prasības veselības apdrošināšanas līguma/ apdrošināšanas polises funkcionalitātei (Tabulas I daļa) un veselības aprūpes pakalpojumiem (veselības apdrošināšanas programmu kvalitātei, Tabulas II daļa), kas jānodrošina Pretendentam, aizpildot un iesniedzot tehnisko piedāvājumu saskaņā ar tabulā minētajām prasībām. Pasūtītāja izvirzītās prasības veselības aprūpes pakalpojumiem – definētie izņēmumi (Tabulas III daļa)

Tehniskās specifikācijas prasību neiekļaušana piedāvājumā vai to neizpildīšana ir pamats Pretendenta izslēgšanai no dalības atklāta konkursa procedūrā.   

	Nr.
	Pasūtītāja izvirzītās Tehniskās specifikācijas prasības
	Pretendenta apliecinājums katras prasības izpildei un precīza atsauce uz tehniskajam piedāvājumam pievienotajiem dokumentiem, norādot, kur minēto informāciju var atrast (Pretendenta piedāvājuma lappuse, punkts, apakšpunkts un pievienotā dokumenta nosaukums, kurā skaidri un nepārprotami norādīta prasības izpilde).
Ja attiecīgās prasības izpildi apliecinošā informācija nav pieejama piedāvājumam pievienotajos dokumentos, pretendenta apraksts, kā tiks nodrošināta attiecīgās prasības izpilde.

	I daļa Vispārējās Pasūtītāja prasības
veselības apdrošināšanas līguma/ apdrošināšanas polises funkcionalitātei:

	1.
	Paredzamais maksimālais darbinieku skaits - līdz 1400 darbinieki (precīzs darbinieku skaits tiks precizēts Līguma slēgšanas brīdī), nenosakot vecuma un citus ierobežojumus.
Iepirkuma priekšmets attiecas arī uz uzņēmumiem, kuru 100% dalībnieks ir Pasūtītājs. Minētie uzņēmumi būs tiesīgi noslēgt atsevišķu līgumu par darbinieku veselības apdrošināšanu uz tādiem pašiem noteikumiem, kā Pasūtītājs. Uzņēmumā, kuru 100 % dalībnieks ir Pasūtītājs - 20 darbinieki.
	

	2.
	Pretendentam ir jānodrošina Pasūtītāja visu apdrošināto personu veselības apdrošināšana visā Latvijas Republikas teritorijā, 24 stundas diennaktī, nodrošinot iespēju iegādāties programmās norādītos pakalpojumus visās ārstniecības iestādēs, kas reģistrētas LR Ārstniecības reģistrā, brīvu ārstniecības iestāžu izvēli, neierobežojot saņemto pakalpojumu skaitu un periodiskumu.
	

	4.
	Pretendents akceptē, ka Tehniskās specifikācijas prasības (t.sk., apdrošināšanas summas, limiti u.c.) attiecas uz 1 (vienu) apdrošināšanas līguma (Polises)  darbības periodu, par kuru tiek izsniegtas veselības apdrošināšanas kartes.
	

	5.
	Pretendentam jānodrošina, ka visi Tehniskās specifikācijas iekļautie pakalpojumi un prasības ir spēkā uz Piedāvājuma iesniegšanas dienu. 
	

	6.
	Pretendents akceptē, ka Pasūtītājs patur tiesības pārliecināties pie pakalpojuma sniedzēja (piem., ārstniecības iestādes, aptiekas) par Pretendenta iesniegtā piedāvājumā iekļauto pakalpojumu funkcionalitāti.   
	

	7.
	Pretendentam ir jānodrošina apdrošinātajām personām ārstniecisko pakalpojumu pieejamība arī pirms Līguma darbības sākuma diagnosticētām slimībām (t.sk., arodsaslimšanas) un traumām, t.sk., traumām, kas iegūtas sporta vai fizisku aktivitāšu rezultātā.
	

	Atbilstoši Pasūtītāja izvirzītajām minimālajām prasībām Pretendentam ir jāgarantē sekojoša veselības karšu funkcionalitāte:

	8.
	Apdrošinājuma summa netiek dalīta starp ambulatorajiem un stacionārajiem pakalpojumiem, izņemot Tehniskajā specifikācijā norādītos un paredzētos minimālos apakšlimitus un  apmaksas summas.
	

	9.
	Norēķini par veselības aprūpes pakalpojumiem ārstniecības iestādēs, kuras Pretendents ir norādījis kā savas līgumorganizācijas, t.i., ārstniecības organizācijas, ar kurām Pretendentam ir noslēgti sadarbības līgumi (līgumorganizācija) par pakalpojumu grupām, kas ir iekļauti Pretendenta apmaksājamo pakalpojumu sarakstā, tiek nodrošināti  ar veselības apdrošināšanas karti.
	

	10.
	Pakalpojumi, kas iekļauti veselības apdrošināšanas programmās un saņemami ārstniecības iestādēs, ar kurām Pretendentam ir noslēgti sadarbības līgumi (līgumorganizācija), tiek apmaksāti 100 % apmērā līdz norādītajam limitam, saskaņā ar Tehniskajā piedāvājumā definēto. 
	

	11.
	Pretendentam jānodrošina  ne mazāk kā 500 (pieci simti) līgumorganizācijas Latvijas Republikas teritorijā, t.sk. ģimenes ārstu prakses, kurās ar veselības apdrošināšanas kartēm (neveicot sākotnējus norēķinus no apdrošināto personīgajiem naudas līdzekļiem) ir iespējams norēķināties ne tikai par pakalpojumiem pacientu iemaksas apmērā, bet arī par dažāda veida maksas ambulatorajiem pakalpojumiem (tajā skaitā ārstu-speciālistu konsultācijas  un veiktās manipulācijas, laboratoriskie un diagnostiskie izmeklējumi, fizikālās terapijas pakalpojumi, vakcinācijas pakalpojumi u.c.)
	

	12.
	Pretendentam  ir jānodrošina plaša profila līgumorganizāciju pārklājums uzrādot veselības apdrošināšanas karti un neveicot sākotnējus norēķinus no apdrošināto personīgajiem naudas līdzekļiem ne mazāk kā vienā līgumorganizācijā visās Latvijas Republikas nozīmes pilsētās, t.i., Daugavpils, Jēkabpils, Jelgava, Jūrmala, Liepāja, Rēzekne, Rīga, Valmiera, Ventspils. Tas ir, katrā no šīm pilsētām ir jānodrošina ne mazāk kā viena plaša profila līguma organizācija, kurā apdrošinātajām personām ar veselības apdrošināšanas kartēm ir pieejami un ir iespējams norēķināties par profila maksas ambulatoriem un stacionāriem pakalpojumiem, kā minimums,  vismaz trīs dažādu ārstniecības nozaru ārstu-speciālistu konsultācijas, vismaz trīs dažādus diagnostiskos (instrumentālos) izmeklējumus, vismaz trīs dažādus fizikālās terapijas procedūru veidus, plaša apjoma laboratoriskos izmeklējumus un maksas stacionāros pakalpojumus, kā minimums, terapeitiskās ārstēšanas saņemšanas un/  vai maksas operāciju veikšanas iespējas vismaz trīs dažādās klīniskās terapijas nozarēs.
	

	13.
	Pretendents nodrošina, ka līguma organizācijās apmaksa tiek veikta saskaņā ar noslēgto polisi, uzrādot veselības apdrošināšanas karti un neveicot sākotnējus norēķinus no apdrošināto personīgajiem naudas līdzekļiem, nodrošina saņemt VISUS programmā iekļautos pakalpojumus attiecīgajā pakalpojumu grupā (ja to piedāvā ārstniecības iestāde un apdrošinātāja sadarbības līgums):
· Ārstu-speciālistu konsultācijas  
· Diagnostiskie izmeklējumi, t.sk., dārgie diagnostiskie pakalpojumi
· Ārsta veiktas manipulācijas un izmeklējumi 
· Grūtnieču aprūpe
· Fizikālās terapijas procedūras 
· Vakcinācijas pakalpojumi u.c.
	

	14.
	Pretendentam jānodrošina laboratorisko izmeklējumu t.sk., apmaksa par materiālu paņemšanu, uzrādot veselības apdrošināšanas karti un neveicot sākotnējus norēķinus no apdrošināto personīgajiem naudas līdzekļiem SIA “E.Gulbja laboratorija”  un SIA “NMS laboratorija”, SIA “Centrālā laboratorija” visā Latvijas Republikā.
	

	15.
	Pretendentam jānodrošina maksas stacionāros pakalpojumus, maksas stacionāro rehabilitāciju saņemt pamatojoties uz Pretendenta izsniegtu garantijas vēstuli. 
Garantijas vēstule jāizsniedz ne ilgāk kā 2 (divu) darba dienu laikā no brīža, kad saņemta nepieciešamā informācija no Apdrošinātās personas.
Izņēmuma gadījums, kad garantijas vēstuli var negatavot, ja ārstniecības iestāde nepieņem tās.
	

	16.
	Atlīdzības pieteikumu par polisē iekļautajiem pakalpojumiem, apdrošinātā persona ir tiesīga iesniegt neierobežotā laikā pēc pakalpojuma saņemšanas visā polises darbības periodā un 30 (trīsdesmit) kalendārās dienas pēc polises darbības beigu datuma un Pretendents neierobežo minimālo atlīdzības apmēru.
	

	17.
	Apdrošināšanas atlīdzības pieteikumu par polisē iekļautajiem pakalpojumiem var iesniegt gan visās apdrošinātāja filiālēs vai pārstāvniecībās, gan arī elektroniski ( e-pastā, internetā, apdrošinātāja izstrādātā portālā apdrošinātajām personām vai telefona aplikācijā, ja tādu piedāvā Pretendents). 
Pretendentam jānodrošina atlīdzību izmaksa 3 (trīs) darba dienu laikā, no visu nepieciešamo dokumentu saņemšanas brīža.
	

	18.
	Pretendents nodrošina detalizētu atlīdzības vēstules nosūtīšanu Apdrošinātajām personām ar skaidrojumu par atlīdzības samazinājuma iemesliem, atteikumu u.tml. Šāda informācija tiek nosūtīta Apdrošinātai personai uz Apdrošinātās personas norādīto adresi (pasta vai e-pasta) bez iepriekšēja pieprasījuma.
	

	19.
	Pretendentam jānodrošina plastikāta veselības apdrošināšanas karšu izgatavošanu līdz 40% no kopējā darbinieku skaita. Veselības apdrošināšanas kartes, tai skaitā dublikāta izgatavošana (sabojāšana, nozaudēšana, uzvārda maiņa), tiek veikta bez papildus maksas. 
	

	20.
	Pretendentam jānodrošina iespēja Pasūtītājam veikt izmaiņas apdrošināto personu sarakstā visā apdrošināšanas perioda laikā, izslēdzot no tā personas un pievienojot jaunas personas uz tādiem pašiem apdrošināšanas noteikumiem kā esošajiem darbiniekiem, pēc Pasūtītāja informācijas saņemšanas. Pretendentam, saņemot no Pasūtītāja informāciju par nepieciešamajām izmaiņām, 5 (piecu) darba dienu laikā jānodrošina iespēja saņemt veselības apdrošināšanas kartes.
	

	21.
	Iekļaujot jaunas apdrošināmās personas, kā arī izslēdzot apdrošinātās personas no apdrošināmo saraksta, Pretendentam jāveic gada prēmijas pārrēķins proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas). 
Aprēķinot prēmijas atlikumu par izslēgtajām personām, izmaksātās atlīdzības u.c. administratīvie izdevumi netiek iekļauti aprēķinā.
Iekļaujot jaunas apdrošināmās personas, apdrošināšanas prēmijas maksājums notiek saskaņā ar polises prēmijas maksājumu grafiku (ceturkšņa maksājumi), prēmiju aprēķinot proporcionāli atlikušajam periodam.
	

	22.
	[bookmark: _Hlk6930288]Izmaiņas apdrošināto personu sarakstā (pievienošana sarakstam vai izslēgšana no apdrošināto saraksta) tiek veiktas, nosūtot Pretendentam elektronisku informāciju par Apdrošināto personu, norādot sekojošu informāciju: vārds, uzvārds, personas kods, datums no / līdz kuram darbinieks ir apdrošināts, programmas komplektu, kuru darbinieks ir izvēlējies.
	

	23.
	Pretendentam, saņemot no Pasūtītāja informāciju par apdrošināto personu izslēgšanu no apdrošināto personu saraksta, jānodrošina informācija par attiecīgā darbinieka attiecināmo apdrošināšanas prēmijas summu (samaksātā prēmijas daļa eiro) attiecīgajā apdrošināšanas periodā, iesniegšanu 2 (divas) darba dienas laikā elektroniskā formā.
	

	24.
	Pretendents iesniedz Pasūtītājam informāciju par samaksātajām apdrošināšanas prēmijām / prēmiju daļām, katrai Apdrošinātai personai, par attiecīgo apdrošināšanas periodu elektroniskā formā 10 (desmit) darba dienas pirms kalendārā gada vai Līguma darbības beigām, norādot sekojošu informāciju: vārds, uzvārds, personas kods, datumu no kura darbinieks ir apdrošināts, datumu līdz kuram darbinieks ir apdrošināts, samaksāto apdrošināšanas prēmiju / prēmijas daļu, attiecināmo apdrošināšanas prēmijas daļu. 
	

	25.
	Pretendents nodrošina periodisku informācijas nosūtīšanu Pasūtītājam par apdrošināšanas atlīdzību statistiku pēc Pasūtītāja pieprasījuma saņemšanas.
	

	26.
	Atvērtās polises nosacījumi. Pretendents piedāvā iespēju iegādāties Atvērto polisi Pasūtītāja pieprasītajā apjomā ar administratīvajiem izdevumiem ne vairāk kā 5 % no apdrošinājuma summas, neierobežojot apmaksājamos pakalpojumus un limitu par vienu gadījumu. 
Atvērtās polises apdrošinājuma summu un periodu nosaka Pasūtītājs, bet summa nepārsniedz 5 % no kopējās līguma summas. 
Ja Polises darbības beigās izmaksātā atlīdzība ir mazāka par apdrošinājuma summu, tad Pretendents atmaksā prēmijas daļu, kuras apmērs tiek noteikts kā starpība starp apdrošinājuma summu un izmaksāto atlīdzību summu.
	

	27.
	Pretendents garantē nevērsties pret Pasūtītāju, cik tas nav pretrunā ar likumu “Par apdrošināšanas līgumu”, gadījumos, ja apdrošinātā persona noslēgtā apdrošināšanas līguma (polises) ietvaros ir pārtērējusi apdrošinājuma summas un limitus, saņēmusi ārstnieciskos pakalpojumus, kas nav paredzēti apdrošināšanas programmā, kā arī, ja apdrošinātā persona saņēmusi ārstnieciskos pakalpojumus pēc veselības kartes darbības pārtraukšanas.
	






II daļa Pasūtītāja izvirzītās prasības veselības aprūpes pakalpojumiem
(veselības apdrošināšanas programmas kvalitāte)

	Pasūtītāja izvirzītās Tehniskās specifikācijas prasības
	Nosacījumi 
	Pretendenta apliecinājums katras prasības izpildei un precīza atsauce uz tehniskajam piedāvājumam pievienotajiem dokumentiem, norādot, kur minēto informāciju var atrast (Pretendenta piedāvājuma lappuse, punkts, apakšpunkts un pievienotā dokumenta nosaukums, kurā skaidri un nepārprotami norādīta prasības izpilde).
Ja attiecīgās prasības izpildi apliecinošā informācija nav pieejama piedāvājumam pievienotajos dokumentos, pretendenta apraksts, kā tiks nodrošināta attiecīgās prasības izpilde.

	1.
	PAMATPROGRAMMĀ IEKĻAUTIE AMBULATORĀS UN STACIONĀRĀS VESELĪBAS APRŪPES PAKALPOJUMI 

	1.1.
	Kopējais apdrošināšanas limits 
	ne mazāks kā 5000 (pieci tūkstoši) eiro
	

	1.1.1.
	Pacienta iemaksa. Ambulatorā un stacionārā diagnostika un ārstēšana par valsts noteiktajām pacienta iemaksām, kas spēkā ar MK noteikumiem, ar primārās aprūpes ārsta vai speciālista nosūtījumu, ieskaitot pacienta līdzmaksājumu par vienā stacionēšanās reizē veiktu ķirurģisku operāciju, 
	tiek apmaksāta 100 % apmērā.
	

	1.1.2.
	MAKSAS AMBULATORĀ VESELĪBAS APRŪPE.
	Maksas ambulatorie pakalpojumi Pretendenta līgumumorganizācijās un ārpus līgumorganizācijām tiek apmaksātas 100% apmērā līdz norādītajam limitam.
	

	1.1.2.1.
	Ārstu – speciālistu, maksas ģimenes ārstu konsultācijas  t.sk.,  homeopāta, dermatologa, alergologa, onkologa u.c., neierobežojot konsultāciju reižu skaitu un periodiskumu.
	40 (četrdesmit) eiro par apmeklējuma reizi
	

	1.1.2.2.
	Paaugstinātas kvalifikācijas speciālistu , t.sk., docentu, profesoru konsultācijas apmaksa, neierobežojot konsultāciju reižu skaitu un periodiskumu.
	60 (sešdesmit) eiro par apmeklējuma reizi
	

	1.1.2.3.
	Ārstu mājas vizītes, t.sk. ģimenes ārstu, maksas ģimenes ārstu, terapeitu u.c., iekļaujot ceļa izdevumus un mājas vizīšu laikā sniegtos pakalpojumus, neierobežojot konsultāciju reižu skaitu un periodiskumu.
	40 (četrdesmit) eiro par apmeklējuma reizi
	

	1.1.2.4.
	Maksas grūtnieču aprūpes pakalpojumi,  nodrošinot visu apdrošināšanas programmas segumā iekļauto maksas ambulatoro pakalpojumu saņemšanu. 
	apmaksa atbilstoši pakalpojumu grupas apmaksas limitam par pakalpojumu.
	

	1.1.2.5.
	Ārstējošā ārsta nozīmētās manipulācijas apmaksa par injekcijām, punkcijām u.c., par manipulācijām pie LOR, ginekoloģijā, ķirurģijā, oftalmoloģijā, dermatoloģijā, epidurālās blokādes u.c., neierobežojot periodiskumu un apmeklējuma reizes.
	45 (četrdesmit pieci) eiro par apmeklējuma reizi
	

	1.1.2.6.
	Medicīniskās apskates un izziņas, t.sk. autovadītājiem, ieroču iegādes atļaujas saņemšanai u.c., 
	apmaksa 100 % apmērā, gan līgumorganizācijās, gan nelīgumorganizācijās.
	

	1.1.2.7.
	Ar darba specifiku un darba apstākļiem saistītās obligātās veselības pārbaudes, t.sk. izbraukuma obligātās veselības pārbaudes iepriekš saskaņojot ar Pretendentu, saskaņā ar MK noteikumiem.
	apmaksa 100 % apmērā, gan līgumorganizācijās, gan nelīgumorganizācijās
	

	1.1.2.8.
	Ārstējošā ārsta nozīmēti plaša spektra  laboratoriskie izmeklējumi, t.sk. kardioloģiskie un onkomarķieri, antivielu noteikšana, t.sk. ērču encefalīta, Laima slimību diagnosticēšanai, alergēnu testi un paneļi, hormonālas analīzes, D vitamīna noteikšana u.c., kā arī maksa par analīžu noņemšanu un materiāliem, neierobežojot pakalpojumu saņemšanas reižu skaitu un periodiskumu.
	apmaksa 100 % apmērā gan līgumorganizācijās, gan nelīgumorganizācijās,
	

	1.1.2.9.
	Ārstējošā ārsta nozīmēti plaša spektra diagnostiskie izmeklējumi  par pakalpojumu jebkurai ķermeņa zonai/ orgānam neierobežojot reižu skaitu, periodiskumu, noteiktās vai iespējamās diagnozes:
	Maksas ambulatorie pakalpojumi Pretendenta līgumumorganizācijās un ārpus līgumorganizācijām tiek apmaksātas 100% apmērā līdz norādītajam limitam. 
	

	1.1.2.9.1.
	Izmeklējumi kā ultrasonogrāfijas,  rentgenizmeklējumi, funkcionālā diagnostika t.sk., ehokardiogrāfija, veloergometrija,  EKG, Holtera monitorēšana, osteodensitometrija u.c., 
	45 (četrdesmit pieci) eiro par apmeklējuma reizi
	

	1.1.2.9.2.
	Datortomogrāfija, magnētiskā rezonanse, scintigrāfijas izmeklējumi,  endoskopiskie izmeklējumi (invazīvā attēla diagnostika) un citi dārgo tehnoloģiju izmeklējumi, t.sk. kontrastvielas un intravenozās *narkozes izmaksas, kas vajadzīgas diagnostisko pakalpojumu saņemšanai, 
, nenosakot citus apmaksas apakšlimitus par pakalpojumu. 
	250 (divi simti piecdesmit) eiro par apmeklējuma reizi
	

	1.1.2.10.
	Visu veidu vakcinācija, neierobežojot reižu skaitu apdrošināšanas periodā un limitu par pakalpojumu, apmaksa 100 % apmērā, gan līgumorganizācijās, gan nelīgumorganizācijās, t.sk.,  izbraukuma vakcinācijas iepriekš saskaņojot ar Pretendentu. 
	ar kopējo limitu ne mazāk kā 100 (viens simts) eiro
	

	1.1.2.11.
	Ārstējošā ārsta nozīmētās fizikālās procedūras (jebkura veida elektro-, siltuma-, ultraskaņas-, magnētiskā-, gaismas- jebkurai ķermeņa zonai/ orgānam), neierobežojot reižu skaitu un periodiskumu.
	ar limitu ne mazāk kā 10 (desmit) eiro par vienu procedūru
	

	1.1.2.12.
	Valsts un maksas neatliekamā medicīniskā palīdzība , t.sk., privātā maksas neatliekamā palīdzība bez limita ierobežojuma,.
	apmaksa 100 % apmērā
	

	1.1.3.
	MAKSAS STACIONĀRĀ VESELĪBAS APRŪPE. 
Maksas stacionāro pakalpojumu minimālais limits 1300 (viens tūkstotis trīs simti) eiro par vienu gadījumu, neierobežojot reižu skaitu, bez ierobežojumiem ārstniecības iestādes izvēlē un termiņā.
	
	

	1.1.3.1.
	Maksas pakalpojumi ar ārstējošā ārsta nosūtījumu: 
1. ārstēšanās pakalpojumi diennakts vai dienas stacionārā (t.sk. diagnostika un konsultācijas),
2. plānveida vai neatliekamās operācijas diennakts  vai dienas stacionārā, t.sk., glaukomas, kataraktas, neiroloģiskās, trūces (vēdera) operācijas, proktoloģiskās operācijas, degunu starpsienu operācijas, mugurkaula un endoprotezēšanas u.c.  operācijas
3. vēnu operācija ( jebkuras metodes) 1 kājai 1 reizi gadā, sākot no CEAP C1 saslimšanas kategorijas, ar limitu 300 (trīs simti) eiro vienu reizi apdrošināšanas periodā, neparedzot citus pakalpojumu saņemšanas ierobežojošus nosacījumus. 
4. ārstēšanās paaugstināta servisa apstākļos, t.sk., ja uzturēšanās cēlonis ir valsts apmaksāta operācija vai ārstēšanās
	
	

	1.1.4.
	MAKSAS STACIONĀRĀ VESELĪBAS APRŪPE
Maksas stacionārā rehabilitācija.
Maksas stacionārā rehabilitācija ar ārstējošā ārsta nozīmējumu vienu reizi apdrošināšanas periodā 100 % apmērā, 
	limits ne mazāk kā 450 (četri simts piecdesmit) eiro gadā, paredzot pakalpojuma pieejamību pēc smagām operācijām, saslimšanām, traumām, ja diennakts stacionārā pavadītas vismaz 5 dienas ar to pašu diagnozi
	

	2.
	ZOBĀRSTNIECĪBAS PAKALPOJUMI 

	2.1.
	Zobārstniecība un zobu higiēna  
Apmaksājami visi zobārstniecības pakalpojumi, t.sk., zobu higiēnas pakalpojumi, neierobežojot ārstniecības iestādes izvēli, ārstēšanās periodiskumu, neiekļaujot citus pieejamības un apmaksas ierobežojumus līgumiestādēs un nelīgumiestādēs. 
	ar 50 % atlaidi, ar apdrošinātajam atmaksājamo limitu 250 (divi simti piecdesmit) eiro apdrošināšanas periodā
	

	3.
	AMBULATORĀS REHABILITĀCIJAS PAKALPOJUMI 

	3.1.
	Ar jebkura ārstējošā ārsta vai ģimenes ārsta norīkojumu Maksas ambulatorā rehabilitācijas pakalpojumi, t.i., jebkurai ķermeņa zonai masāžas, ūdens procedūras, manuālā terapija, ārstnieciskā vingrošana (grupās un individuāli), neierobežojot saņemto pakalpojumu veidu pēc apdrošinātās personas izvēles, neierobežojot pakalpojumu saņemšanu ar konstatētajām diagnozēm (pirms līguma un/vai līguma periodā), neizvirzot papildus nosacījumus par iepriekšējiem izmeklējumiem pirms pakalpojumu saņemšanas un  neierobežojot reižu skaitu, kā arī neparedzot apakšlimitu vienas ambulatorās rehabilitācijas procedūras reizes apmaksai.
	ar gada limitu ne mazāk kā 150 (simts piecdesmit) eiro apdrošināšanas periodā
	




III daļa Pasūtītāja izvirzītās prasības veselības aprūpes pakalpojumiem – definētie izņēmumi
(veselības apdrošināšanas programmas kvalitāte)

1. Izņēmumi, kas attiecas uz ambulatoriem un stacionāriem veselības aprūpes pakalpojumiem:
1.1. Apdrošinājuma ņēmēja vai Apdrošinātā ļauns nolūks vai rupja neuzmanība;
1.2. karš, iebrukums, okupācija, aneksija, , karadarbība vai karam pielīdzināma operācija (ar vai bez kara pieteikšanas); pilsoņu karš, dumpis, streiks, sacelšanās, nemieri, revolūcija, militāras vai uzurpētas varas sacelšanās, kara stāvoklis vai ar to saistītās laupīšanas vai marodierisms, vardarbība, vandālisms, sabotāža; streiks, lokauts, sabiedriskās kārtības traucēšana mērogā, kas pielīdzināms tautas sacelšanās vai dumpim; 
1.3. tieša vai netieša kodolsprādziena iedarbība, kodolenerģijas vai radioaktīvo vielu iedarbība, tieša vai netieša radioaktīvā piesārņošana;
1.4. teroristisks akts (akts, kas izpaužas kā spēka un vardarbības pielietošana, vai draudi to pielietot no jebkuras personas vai personu grupas puses, kas rīkojas vienatnē vai saistībā ar kādu organizāciju vai valdību, vai tās vārdā, kas tiek darīts politisko, reliģisko, ideoloģisko vai etnisko iemeslu dēļ un, kas sevī
iekļauj nodomu ietekmēt valdību vai turēt briesmās sabiedrību vai kādu tās daļu), tai skaitā netiek atlīdzināti arī zaudējumi, kas radušies saistībā ar terora akta novēršanas pasākumiem;
1.5. ja Apdrošinātais ārstējis pats sevi lietojot medikamentus vai narkotiskās vielas, kuru lietošana nav paredzēta no ārstnieciskā viedokļa, un tos attiecīgajam gadījumam nav izrakstījis ārstējošais ārsts;
1.6. ja Apdrošinātais apzināti nodarījis kaitējumu savai veselībai, tajā skaitā, mēģinot izdarīt pašnāvību;
1.7. kas Apdrošinātajam radušies veicot prettiesisku darbību, tiesību pārkāpumu vai izdarot noziedzīgu nodarījumu;
1.8. kosmētiskajiem pakalpojumiem un ārstēšanu (piemēram, fototermolīze, intensīvi pulsējošās gaismas terapija, galvanizāciju, krioterapija), estētiski – ķirurģiskām operācijām un manipulācijām, lāzerķirurģisko, invazīvo un estētisko dermatoloģiju, plastisko, rekonstruktīvo un bariatrisko ķirurģiju, svara samazināšanas programmām (t.sk. impedansiometriju), hidrokolonoterapiju, limfodrenāžu, vakuummasāžu, ārstēšanu ar radiofrekvenci;
1.9. podiatra,  podologa konsultācijām un pakalpojumiem, podometriju, pēdu aprūpes pakalpojumiem (ja netiek piedāvāts kā pamatprogrammas pakalpojums);
1.10. redzes korekcijas operācijām, operācijas ar ultraskaņu, orgānu transplantācijas operācijām, fimožu operācijas (cirkumcīzija); 
1.11. optikas izstrādājumu, palīglīdzekļu (piemēram, korsetes, fiksatori, elastīgās saites, ģipsis, kompresijas zeķes, ortopēdiskās zolītes, higiēniskie komplekti), operācijās izmantojamo audu aizstājējmateriālu (piemēram, implanti, protēzes) iegādi;
1.12. hronisko vīrusu hepatīta C, kā arī Hansena slimības diagnostiku un ārstēšanu;
1.13. seksuāli transmisīvo slimību tajā skaitā ureoplazmas, mikoplazmas, HIV un AIDS, spirohetu, hlamīdiju infekcijas, u.c. diagnostiku un ārstēšanu;
1.14. sēnīšu slimību, putnu un cūku gripas vīrusu diagnostiku un ārstēšanu;
1.15. alkoholisma, narkomānijas, toksikomānijas diagnostiku un ārstēšanu, kā arī par pakalpojumiem, kas veikti alkohola, narkotisko un toksisko vielu klātbūtnes organismā noteikšanai;
1.16. anonīmi veiktām konsultācijām, kā arī par anonīmi veiktiem diagnostikas, ārstniecības un profilakses pasākumiem;
1.17. terapiju ar imūnglobulīnu, inkontinences ārstēšanu, autohemoterapiju (piemēram, PRP injekcijas), plazmaferēzi, baroterapiju, Ortokīna injekcijām, intraokulārajām (intravitreālajām) injekcijām;
1.18. psihologa, psihoterapeita, psihiatra, narkologa, hipnologa, seksopatologa, logopēda, foniatra, osteorefleksoterapeita, dietologa, uztura speciālista, homeopāta, tropu (ceļojumu) slimību ārsta, kosmetologa un kosmētiķa konsultācijām un pakalpojumiem (t.sk. manipulācijas un izmeklējumus);
1.19.netradicionālās medicīnas – komplementārās jeb alternatīvās medicīnas pakalpojumiem (piemēram, adatu terapija, iridodiagnostika, biomagnētiskā rezonanse, elektropunktūra, reitterapija), biofeedback jeb bioloģiski atgriezeniskās saites metodes izmantošanu, Folla diagnostiku, veselības pārbaudi ar IMAGO-Aurum;
1.20.maksas pakalpojumiem, kas saistīti diagnostiku auglim, dzemdībām, neonatoloģiju grūtniecības pārtraukšanu bez medicīniskām indikācijām un to seku ārstēšanu, kā arī par pakalpojumiem, kas saistīti ar ģimenes plānošanu (piemēram, kontracepcija, neauglības ārstēšana un izmeklēšana, mākslīgā apaugļošana, embrioloģiju), olvadu caurlaidības ambulatoro un stacionāro diagnostiku un ārstēšanu, diagnostisko laparaskopiju, IUS ielikšana/ izņemšana;
1.21. iedzimtu patoloģiju un psihisku slimību diagnostiku vai ārstēšanu, izdegšanas sindroma ārstēšanu, ģenētiskos izmeklējumus;
1.22. SPA procedūras, vispārējā masāža, prostatas vai ginekoloģisko masāžu, polisomnogrāfiju, miega traucējumu izmeklējumiem vai ārstēšanu;
1.23. ambulatorās rehabilitācijas pakalpojumiem stacionārā vai rehabilitācijas centros; ārpus Ārstniecības iestādes adrese (izbraukumā) veikti ambulatorās rehabilitācijas pakalpojumi;
[bookmark: _Hlk141351978]1.24. CyberKnife, tai skaitā maksas stacionārie pakalpojumi, kas saistīti ar onkoloģisko slimību ārstniecību stacionārā tuberkulozes, apdegumu, hepatoloģijas ārstniecību. Apdrošinātājam jānodrošina maksas ambulatoro pakalpojumu segšana, kas saistīta ar onkoloģisko slimību ārstniecību ambulatorās iestādēs arī pēc diagnozes uzstādīšanas;
1.25. maksājumiem par ārsta izvēli operācijās, ārsta honorārs, ārpus ārsta darba laika sniegtajiem pakalpojumiem;
1.26. pakalpojumiem, kas saņemti Ārstniecības iestāžu reģistrā nereģistrētā ārstniecības iestādē un pie Ārstniecības personu reģistrā nereģistrētas personas;
1.27. pakalpojumiem, kas tiek veikti ar Latvijas Republikā neapstiprinātu medicīnas tehnoloģiju, vai nav iekļauti Ārstniecības iestādes cenrādī;
1.28. medicīnisko dokumentu noformēšanu un medicīnisko izmeklējumu izdrukām, ierakstiem un citiem datu nesējiem kā atsevišķu pakalpojumu, kā arī ārstēšanās plāna sastādīšanu;
1.29. pakalpojumiem, kuri nozīmēti bez medicīniskām indikācijām, 
1.30. paliatīvo aprūpi, sociālo aprūpi;
1.31. izglītojoši informatīvām nodarbībām, lekcijām vai kursiem, t.sk. grūtnieču apmācību kursiem;
1.32. Apdrošinātā radinieka vai tuvas personas uzturēšanos stacionārā, individuālo posteni stacionārā un/vai papildus maksājumi par individuālo aprūpi, medicīniskos, veselības veicināšanas pakalpojumus vai preces, kas paredzētas trešo personu ārstēšanai;
1.33. ar zobu protezēšanu un implantoloģiju saistītie pakalpojumus, zobu kariesa profilaksi, ortodontiju saistītie pakalpojumi, zobu balināšana un kosmētiskie pakalpojumi un palīglīdzekļi.


Pretendentam Tehniskajā piedāvājumā jāpievieno:
Minēto dokumentu nepievienošana Tehniskajam piedāvājumam var būt iemesls, lai Pretendentu izslēgtu no atklātā konkursa procedūras.

1. Veselības apdrošināšanas programmu apraksti, norādot precīzus Programmu nosaukumus un īpašos noteikumus atbilstoši Tehniskās specifikācijas prasībām.
2. Pakalpojumu cenrāži vai apmaksājamo summu apmēri, saņemot pakalpojumu ārpus Pretendenta līgumorganizācijām (nelīgumorganizācija), atbilstoši Tehniskās specifikācijas prasībām;
3. Veselības apdrošināšanas noteikumi un izmaiņas noteikumos, atbilstoši Tehniskās specifikācijas prasībām;
4. Neapmaksājamo pakalpojumu saraksts, atbilstoši Tehniskās specifikācijas prasībām;
5. Atlīdzību saņemšanas kārtība, saņemot pakalpojumu nelīgumorganizācijā, atbilstoši Tehniskās specifikācijas prasībām;
6. Izmaiņu veikšanas kārtība apdrošināto personu sarakstā, atbilstoši Tehniskās specifikācijas prasībām;
7. Pretendenta apliecinājums par piedāvājuma vērtēšanas kritēriju izpildi un precīza atsauce uz tehniskajam piedāvājumam pievienotajiem dokumentiem, norādot, kur minēto informāciju var atrast (Pretendenta piedāvājuma lappuse, punkts, apakšpunkts un pievienotā dokumenta nosaukums, kurā skaidri un nepārprotami norādīta kvalitātes kritēriju izpilde); 
8. Informācija par Pretendenta līgumorganizāciju skaitu un to saraksts (vai saite interneta vietnē uz pieejamo informāciju), saskaņā ar Tehniskās specifikācijas prasībām.

